MODIFICACIO&#769; PARCIAL DE LA NORMATIVA SOBRE ENSENYAMENTS PROPIS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5647)
  + [Valencià](/va/acuerdo/5647)






Selector de idioma

Leer

* [Español](/es/acuerdo/5647)
* [Valencià](/va/acuerdo/5647)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIO&#769; PARCIAL DE LA NORMATIVA SOBRE ENSENYAMENTS PROPIS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================================

Secretaria General

Butlletí Oficial Universitat d'Alacant





MODIFICACIÓ PARCIAL DE LA NORMATIVA SOBRE ENSENYAMENTS PROPIS DE LA UNIVERSITAT D'ALACANT

Data d'aprovació
:   24/01/2020

Data de publicació
:   24/01/2020

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=5647.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5647)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5647)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIO&#769; PARCIAL DE LA NORMATIVA SOBRE ENSENYAMENTS PROPIS DE LA UNIVERSITAT D'ALACANT&url=https://www.boua.ua.es/va/acuerdo/5647)

**Títol:** MODIFICACIÓ PARCIAL DE LA NORMATIVA SOBRE ENSENYAMENTS PROPIS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 24 de gener de 2020

El Consell de Govern de la Universitat d'Alacant, en la sessió ordinària del dia 24 de gener de 2020, ha aprovat per unanimitat la modificació parcial de la Normativa sobre ensenyaments propis de la Universitat d'Alacant, aprovada per acord del Consell de Govern de 14 d'abril de 2014 (BOUA de 15 d'abril), i modificada per acords del Consell de Govern de 29 de juny de 2017 (BOUA de 30 de juny), 28 de juny de 2018 (BOUA de 29 de juny) i 19 de juny de 2019 (BOUA d’1 de juliol).

MODIFICACIÓ PARCIAL DE LA NORMATIVA SOBRE ENSENYAMENTS PROPIS DE LA UNIVERSITAT D’ALACANT

Primer. Es modifica l’article 8, que queda redactat de la manera següent:

«Article 8. Matriculació

La matrícula dels estudis propis serà sempre pel curs complet. No obstant, això quan així ho establisca la memòria del pla d'estudis, podrà existir una matrícula modular; en els PEP, a més, l'alumnat podrà matricular-se individualment de cadascun dels títols que componen el PEP. En tots aquests casos, el preu per crèdit dels mòduls/títols ha de ser un 15% més elevat que el preu per crèdit de la matrícula global del pla d'estudis.

En el cas de PEP o estudis modulars, la matrícula podrà realitzar-se fins al dia anterior a l'inici de cada mòdul o títol. Aquesta circumstància haurà d'indicar-se en la proposta del títol.

El Consell Social i el Consell de Govern de la Universitat d'Alacant, previ informe de la Comissió amb competències en ensenyaments propis, establirà el règim de beques i la reserva pressupostària que haja d'establir-se per a la concessió de beques que afecten els estudis propis.

Addicionalment, per a aquests estudis es contempla la possibilitat d'establir una matrícula que permeta a una empresa o entitat abonar els pagaments d'un o diversos estudiants, que passaran a adquirir amb caràcter individual els drets a l'obtenció del títol. En aquests casos de matrícula s'emetran, a petició de l'empresa o institució, factures al seu nom que li permeten complir amb les seues obligacions fiscals i registrals. En aquells casos en els quals les empreses hagen sol·licitat subvencions per a la formació del seu personal o qualsevol altre tipus d'ajuda pública es facilitarà l'optimització dels tràmits per part de la Universitat, atorgant flexibilitat en les dates d'emissió de les factures sol·licitades al marge del calendari de rebuts de matrícula establit en la proposta del curs.

Una vegada abonada la inscripció en l'ensenyament, si algun estudiant decideix no realitzar-lo i sol·licitar la devolució de les taxes, haurà de sol·licitar primer l'anul·lació de la matrícula mitjançant escrit dirigit a la Direcció del Centre de Formació Contínua. Aquesta sol·licitarà informe a la Direcció de l'estudi, que serà d'emissió preceptiva, però d'efectes no vinculants.

Informada favorablement per la Direcció del Centre de Formació Contínua la sol·licitud d'anul·lació de matrícula, es podrà sol·licitar la devolució de les taxes mitjançant escrit dirigit al Rector o Rectora de la Universitat.

Excepte casos de força major, l’alumnat no tindrà dret a l'anul·lació de la matrícula i a la devolució de les taxes, si les sol·licitara una vegada començada l'activitat.»

Segon. Es modifica l’article 18, que queda redactat de la manera següent:

«Article 18. Despeses

En l'apartat de despeses hauran de consignar-se tots els conceptes que establisca la Comissió amb competències en ensenyaments propis per a cada convocatòria, que necessàriament inclouran els següents conceptes:

1. Cànon Universitari que, en tot cas, serà abonat pels seus proponents.

2. Direcció i coordinació: amb independència del nombre de persones involucrades no podrà superar el 15% de les despeses totals.

3. Professorat: tot el professorat de la UA participant en el mateix títol percebrà idèntica retribució per hora impartida. El seu abonament estarà subjecte a la legislació i a la normativa interna que les regule.

4. Viatges, allotjament i dietes del professorat.

5. Difusió i promoció específiques.

6. Gestió específica (suport administratiu a l'estudi). La gestió específica que duga a terme el personal d’administració i serveis de la Universitat d'Alacant es podrà considerar una activitat extraordinària, i per tant el seu abonament estarà subjecte a la legislació i a la normativa interna que les regule.

7. Material inventariable.

8. Despeses extraordinàries derivades de l'ús d'instal·lacions.

9. Despeses de seguiment de la qualitat.

10. Material per l’alumnat.

11. Import destinat a beques

12. Altres despeses: No podran superar el 5% del pressupost total.

Totes les despeses hauran de justificar-se segons els procediments establits per l'Oficina de Control Pressupostari de la UA.

En tots els casos, els costos derivats dels diferents conceptes, tant materials com despeses de personal, seran a càrrec dels ingressos del propi estudi.»

Tercer. Es modifica l’article 25, que queda redactat de la manera següent:

«Article 25. Extinció i supressió d'ensenyaments propis

Com a norma general , la duració dels Cursos d'especialització/ Activitat acadèmica, serà d'un curs acadèmic. Una vegada aprovat un curs d'especialització s'entendrà renovat anualment per manifestació expressa dels seus proponents, dirigida al Vicerectorat amb competències en matèria d'ensenyaments propis segons s'establisca en cada convocatòria anual.

Com a norma general , la duració dels Títols propis (PEP, Màster, Especialista i Expert) serà d'un curs acadèmic. La renovació serà tàcita sempre que en cada curs acadèmic la direcció del títol presente en les dates establides el pressupost actualitzat i la Memòria Justificativa.

L'extinció d'un ensenyament propi es produirà com a conseqüència de la resolució favorable d'un expedient instruït en aquest sentit. Són causes que fonamenten l'inici d'un expedient d'extinció, entre altres:

1. L'incompliment dels requisits exigits en la present normativa durant un període de dos anys consecutius.

2. L'informe negatiu de l'avaluació de qualitat durant un període de dos anys consecutius, llevat que l'òrgan proponent sol·licite a la Comissió amb competències en ensenyaments propis la pròrroga d'un any per a esmenar les deficiències detectades.

3. La no viabilitat econòmica del títol.

4. L'incompliment de la proposta presentada i aprovada per la Universitat.

L'expedient d'extinció serà tramitat per mitjà del Vicerectorat amb competències en matèria d'Estudis Propis.

Iniciat l'expedient d'extinció, la Comissió amb competències en ensenyaments propis emetrà el corresponent informe del qual es donarà trasllat al Consell de Direcció. Les propostes de resolució que acorden l'extinció que siguen avaluades favorablement per aquest òrgan s'elevaran al Consell de Govern de la Universitat, que procedirà si escau, a l'aprovació de l'extinció. Així mateix, remetrà tota la documentació al Consell Social per a comunicar-li l'extinció.

L'extinció d'un ensenyament propi suposarà el tancament de la seua clau orgànica.

En el cas dels títols organitzats conjuntament per diverses universitats, la proposta d'extinció podrà realitzar-se mitjançant la denúncia del conveni per alguna de les parts signants en els termes conveniats.

L'extinció d'un títol que forme part d'un PEP requerirà la presentació d'una nova proposta de PEP.

Aquells plans que s'extingisquen donaran dret al fet que l'alumnat matriculat puga matricular-se en els dos cursos acadèmics següents per a la superació dels crèdits necessaris per a l'obtenció del títol, tenint dret únicament a l'avaluació i no a rebre docència. La direcció acadèmica de cada estudi extint haurà de comunicar, al Centre de Formació Contínua, en els dos cursos següents a quin termini d'obertura i tancament d'actes s'acull per a avaluar a aquest alumnat».

Quart. Es modifica la disposició addicional, que queda redactada de la manera següent:

«Disposició Addicional

En tot el no regulat de manera específica en aquesta normativa , s'atendrà a la normativa o legislació de la Universitat d’Alacant que siga d’aplicació.»

Cinquè. Aquesta modificació entrarà en vigor l'endemà de la seua publicació en el Butlletí Oficial de la Universitat d'Alacant, una vegada aprovada pel Consell de Govern de la Universitat d'Alacant.





[Carretera Sant Vicent del Raspeig s/n  
03025 Sant Vicent del Raspeig - Alacant  
 Tel. 19 334 7459 - Fax 05 935 6933](https://www.google.es/maps/@68.480830,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12351&trk=tyah&trkInfo=tarId%7Y4681339842033%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)